Document ID: 32000R1454

Komisijas Regula (EK) Nr. 1454/2000
(2000. gada 3. jūlijs),
ar ko groza Regulu (EK) Nr. 2316/1999 attiecībā uz reģionālajām pamatplatībām, ko piemēro saskaņā ar atbalsta sistēmu noteiktu laukaugu audzētājiem, kura izveidota ar Padomes Regulu (EK) Nr. 1251/1999
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1251/1999, ar kuru izveido atbalsta sistēmu noteiktu laukaugu audzētājiem1 un kuru groza ar Regulu (EK) Nr. 2704/19992, un jo īpaši tās 9. pantu,
tā kā:
(1) Komisijas Regula (EK) Nr. 2316/19993 nosaka reģionālās pamatplatības, ko saskaņā ar palīdzības sistēmu piemēro noteiktu laukaugu audzētājiem.
(2) Ievērojot Padomes 1994. gada 26. aprīļa Regulu (EK) Nr. 1017/94 par zemes, kuru patlaban izmanto laukaugiem, pārvēršanu par ekstensīvas lopkopības zemi Portugālē4, ko groza ar Regulu (EK) Nr. 1461/955, ir iesniegti pieteikumi par 6 884 hektāru pārvēršanu. Tādēļ būtu jāgroza pamatplatība.
(3) Ievērojot pieteikuma saņemšanu no Nīderlandes, jaunās pamatplatības būtu jānosaka saskaņā ar šīs dalībvalsts reģionalizācijas plānu, taču neizmainot kopējo pamatplatību.
(4) Tādēļ būtu jāgroza Regula (EK) Nr. 2316/1999.
(5) Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2316/1999 VI pielikumā zem nosaukumiem "Portugāle" un "Nīderlande" dotās pamatplatības aizstāj ar šajā pielikumā minētājām.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 3. jūlijā

Labels: 18
19
6